《舟泊南昌希举彦成两王孙移酌泛月作》
明代·邓云霄

倾盖论文一夕间，十年意气早相关。主宾敢擅东南美，词赋仍兼大小山。

月满江天连酒湛，风清鸥鹭似人閒。从来此地分龙剑，惆怅征帆发晓湾。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。